A L P P I H O V I S S A: lokakuuta 2012\nGlögilasin kylki lämmittää, kylkiäisenä sokerihelmin koristeltu piparkakku. Kotinurkissa luistelee kylmästi alkutalven viileys, se puskee sisään erityisesti pikkuovien välistä, olohuoneen kyljessä. Sohvalla istuskellessa on mukava kaivautua viltin sisään ja nostaa lapsien valkoinen jääkarhujättiläinen jalkojen peitoksi. Pöydällä lepäilevät kaapista vuosien varrelta kaivetut ja kaverilta lainatut joululehdet, vaikka eihän niihin ehdi kunnolla syventyä. Onpahan silti mukava muutama sivu silloin tällöin silmäillä, aina kun pieni tauko heltiää.\nVillasukkapinot on käännetty jo moneen kertaan eikä niitä ilman voi lainkaan olla! Onni on omistaa niitä paljon- on varaa valita, mikä väri milloinkin mieltä kutkuttaa ja kuinka korkealle säärtä varren on hyvä milläkin hetkellä yltää... ja tarvittaessa niitä voi aina kutoa lisää. Pitkävartisia, palmikollisia, tai muuten vain sellaisia, joiden varret rullaavat mukavan huolettomasti kurtulle <3\nLipaston päällä lepäilee tällä hetkellä kauniina sunnuntain ostoksena hopeiset helmet. Niissä on kelmeän viileä valo, mutta tunnelman antajana vertaansa vailla. Juuri nyt en niitä siedä kuitenkaan kovin katsella, sillä pään ympärillä puristaa jälleen jyskyttävää kipua, joka on kestänyt jo pidemmän tovin....\nMurut unille, minä perässä ja jälleen uutta aamua ja päivää kohti.\nKauniita unia myös Sinulle,\nLähettänyt M klo 19.17 8 kommenttia: Linkit tähän tekstiin\nViiru ja Pesonen sekalaisine tovereineen sekä nukkekodin pihamaa saivat tänään jouluisia koristeita. Pienistä revonliekanauhoista pyöriteltiin kranssit ja sekaan niihinkin pujoteltiin kanervan lämpöistä punaa.\nOn tullut ihan tavaksi, miellyttäväksi sellaiseksi, pyörittää itse ulko-oveen talviset ympyrät. Sellaisiin tarvitaan ainesta hitusen enemmän sillä teen niitä aina kaksin kappalein- naapurille ja meille itsellemme. Revonlieka on viime vuosina kuulunut meidän jouluun (minun jouluuni ;) ?!), siinä missä havut sinkkiämpäreissä sekä ulko-oven ja portaiden pehmikkeenä.\nVoi, en kai saata vielä tähtiä ikkunaan ripustaa, mutta kuinka sormet siihen syyhyäisivätkin jo! Syy on, että pihapolkumme päässä kulkee suhteellisen vilkkaasti käytetty kävelytie... sitä miettii kaiken keskellä kuitenkin, onko liian aikaista iloita joulun tunnelmasta, että mitä ohikulkijat tuumaisivat- lokakuun loppu kuitenkin vasta...\n... toisaalta, haittaisiko niin paljon ketään?\nLämmintä tunnelmaa Sinulle,\nLähettänyt M klo 11.26 8 kommenttia: Linkit tähän tekstiin\nOn kulunut aikaa siitä, kun suljin oven ja vedin peiton korvieni suojaksi. Nukuin pätkän, keskellä päivää ja näin todentuntuista unta... Sillä välin taivas oli kuorruttanut hiutaleilla uudelleen kotipihamme vastalakaistun polun ja pikkulinnut ovat iloinneet uudesta, valkoisesta ravintolastaan omenapuun oksalla.\nNiin, ja muistatteko... tovi sitten mietin, mahtavatko pikkulinnut kertoa surun, että käyvät surun keskellä vierailemassa, ehkä koputtavat ikkunaan? Sillä sattumaa tai ei, kävi niin että pieni talitintti lennähti kutsumatta veljeni kodin ovesta sisään viikon alkupuolella... muutama päivä tämän jälkeen kuulimme läheisen nukkuneen pois. Pieni sievä talitintti saapui meillekin ja asustelee olohuoneen sohvapöydällä kauniin valkoisen kukan koristeena. Niin sydämmellisen kaunis ajatus saa sisällä jonkin liikahtamaan, aina uudelleen ja lämmittää pitkään!\nTänään en kranssia ehtinyt käärimään, mutta ripauksen enemmän joulua jo somistin. Vanhan joululehden sivut muistuttivat kaivamaan unohduksissa olleen kristallihimmelin olohuoneen nurkkaan jonka joskus vuosia sitten kahdella eurolla ostin... kynttelikötkin asettelin ikkunaan. <3\n"Mitkään elämän päivät eivät ole niin ikimuistettavia kuin ne, jotka jokin mielikuvituksen kosketus saa värähtelemään."\nKynttilöiden valoa, Mari\nLähettänyt M klo 18.10 4 kommenttia: Linkit tähän tekstiin\nLoppusyksyn aamu. Sen täyttää ympärillä silittelevät, ensimmäiset pakkaslukemat.\nTaivas on tumma ja täynnä kirkkaita pakkastähtiä- kuura on viimeinkin hopeoinut maanpinnan. Hengitys huuliltani höyryää ja kyynelsilmät katselevat kristallihuntua nurmen nukassa.\nKyynelsilmin painoin pääni monen läheiseni tavoin yöllä tyynylle ja kyynelsilmin aloitimme myös tämän päivän. Aamun kimalteleva hohto tekee surusta kauniimman ja herkistää entisestään.\nViime yö kuiski korvaan, että on tullut aika päästää irti...\nLöysin jokin aika sitten suloisen blogin Pirtelöä ja pohjasakkaa joka kätkee sivuilleen niin valtavan paljon kauniita sanoja... ne silittävät ja koskettavat kerta toisensa jälkeen ajatuksia herkällä pehmeydellään- tässä yksi, joka rutisti lujaa erityisesti- juuri nyt:\nhiljaisuuden hauraita kelloja\nkeväinen lohko aurinkoa\nniin kauniin päivän nähneenä.\nMiten voikaan olla hiljaista,\nmiten niin kylmää ja tyhjää,\nmiten monta voikaan olla\nsuruun pakahtumisen kyyneltä.\nRakkaus jää onneksi\nsyttyy sydämeen voimakkaaksi liekiksi\nja palaa niin vahvana,\nettei mikään mahti maailmassa\nvoi koskaan sammuttaa sitä. "\nKuinka paljon kauniimmat sanat suru voisikaan enää saada?\nLähettänyt M klo 10.04 11 kommenttia: Linkit tähän tekstiin\nEnsimmäisen joululehden sivuilla olen lepäillyt täyttäen jouluista sisimpääni. Valkoinen koti koukutti ja lehti lepäilee tauotta silmieni alla...\nRuokatilan seinällä uusi tulokas, haaveissa kipinöinyt lautashylly. Toiselle tarpeeton, minulle yksi todellinen aarre. Se löytyi ihan huomaamatta ja juurikaan enempää etsimättä.\nHylyllä saisi jo mieluusti joulun ripaus näkyä. Suunnittelin, jos tuleva viikonloppu antaisi oman hetkensä, kääräisen kaunistukseksi oheensa revonliekakranssin. Siihen haluaisin solmia lisäksi muutaman kanervan oksan...\nGlögilasin lämmitin eilen, ehkä tänäänkin. Sieltä vain mantelit ja rusinat puuttuvat. Verhojen reunaan ripustin vielä yhden kirkkaan valonauhan.\n"Pahaa aavistamaton kesä huomaa aikansa tulleen\nkun pörröpäinen peikko repii maasta kukkien väriloiston,\najaa muuttolinnut kohti etelää,\nvärittää puiden lehdet punaisen kirjaviksi,\nheilauttaa taikasauvaansa saaden revontulet loistamaan taivaalla,\npuhaltaa pikku hiljaa sumun läpi maan,\npyörii ympäri saaden hallan nousemaan,\npomppii tasajalkaa haluten lumihiutaleet tanssimaan maahan\nensilumeksi , nukuttaen kaiken unihiekkaansa."\n- kirjoittaja ?-\nps. kiitos blogini uusille lukijoille <3\nLähettänyt M klo 19.15 2 kommenttia: Linkit tähän tekstiin\nEilen taivaankatto näytti erityisen kauniilta. Sinisellä pohjalla pilvet kuin suuri taiteellinen teos, moninkertaiset lintujen muuttoa tekevät parvet. Niin montaa väriä en muista monestikaan pilvissä nähneeni... Pilvet olivat niin sotkuiset, mutta mukavasti silti sopusoinnussa keskenään. Kaukana kun taivaanrannassa aurinko painui mailleen, pilviverhon takaa jonkinlainen aarrearkku nostatti teoksen keskelle sateenkaaren. Erilaisen. Sillä ei ollut jalustaa eikä siitä löytynyt huippuakaan, se ei ollut kaaren muotoinen, se kohosi kohti korkeuksia. Siellä se vain viipyili, pilvien keskellä. Jossain äärettömän kaukana joku teki matkaa jonnekin, perässään valkoinen sumu.\nAamulla sade kasteli ruusuisen sateenvarjoni, saapikkaat jalassani hörppäsivät omansa. Aamu-unisella pysäkillä silmäilin aamun tummaa taivasta. Katuvalon heijastus erotteli taivaalta satelevat pisarat ja veden seassa leijaili hissukseen muutamat valkoiset hiutaleet! Kunpa valkoiset olisivatkin jääneet jalan alle sulamatta <3\n... Hetken kuluttua ruuhkabussin ikkunan takana kuului asvaltin sateinen kohina. Se kannatteli vielä hetkeksi sikeään uneen...\nLähettänyt M klo 20.18 2 kommenttia: Linkit tähän tekstiin\nAamun olisi toivonut kääntävän sivunsa heti ylihuomiseen. Olisi ollut ihana painaa silmät vielä kiinni, pyörittää peitto päälle ja olla.\nSumusade muuttuu kyyneleiden takaa ihan kuin pieneksi lumisateeksi. Ei kyyneleille ole loppua, ne alkoivat valua polttavasti poskille eilen. Antavat hetken tauon ja taas pyrkivät silmäkulmaan kuin varkain. Ottaa tietysti oman aikansa ja suutelee näin hellästi kauniita, syntyneitä muistoja.\nYhteisymmärrys on tänään täysin kateissa, niitä päiviä kun ajatus ei millään tavalla kohtaa. Turhauttaa ja se mikä olisi kaikkein tärkeitä- halaus. Miten välimatka voikaan olla joskus valtavan pitkä? Suru muuntuu helposti turhautuneeksi kiukuksi. Ei osaa olla paikoillaan, eikä siltikään mistään tule valmista.\nPieni kysyy "miksi, äiti, et lainkaan hymyile". Yritän selittää että on surullinen mieli, ei äiti teille lapsille vihainen ole, ei iskällekään... että enkelit hakevat pian rakkaan pois, pian hän katselee meitä tuolta pilven päältä. Niin minullekin pienenä kerrottiin. Toinen pieni tulee, rutistaa niin paljon kuin pienistä käsistään jaksaa ja painaa poskelle pehmeän pusun: "minä tykkään, äiti sinusta niin valtavasti."\nEilen ajoin yksin pitkän kotimatkan kun ilta taittui jo hämärään. Niin tutun ja kauniin laulun sanat saivat taas erilaisen sisällön:\n"...Minä yötä kuuntelen, kuuleeko minua siellä kukaan?\nHyvästiksi suutelen muistot ja kuljen tähtien mukaan.\nLumivalkoisen taivaan minä joskus jossain kiinni saan\nja nousen siihen laivaan, jolla lähden ja joka kotiin palaa..."\n-Kaija Koo: Isä-\nVastakeitetty kahvi lämmittää valkoisen kahvikupin kyljet. Kupin kyljessä leijailevat haaleat lumihiutaleet...\nLähettänyt M klo 12.29 Ei kommentteja: Linkit tähän tekstiin\nRakkauslaulua, sisustusta, kondiittorin alku ja piimätortut\nAamulla tihkusateessa reipas pyöräilylenkki kauppaan. Matkaan ostettiin leivontatarvikkeita, talvisia nonparelleja, kimallegeeliä ja pyöriteltiin kätemme taikinaan. Aamupalalla piimätorttuja, jonka ohjeen sain ihanalta ystävältäni. Helppoja ja hyviä!\n*sekoitetaan keskenään ja lisätään muun taikinan joukkoon*\nKaulitaan levyksi ja otetaan lasilla pyöreitä muotoja ja haarukalla pistellään pinnalle reiät.\nPaisto 300 asteessa ihan sen verran että pinta hieman kellertää.\nLeipominen on sujunut mm. rakkauslaulun tahdissa ja vuorossa on kondiittorinalun (omin sanoin tulevan kakkujenkoristelijan) kauniisti koristelemia piparkakkuja päiväkahvin kanssa nautittavaksi. Pullataikina laitetaan kohoamaan ihan kohta. Huomenna on kuulemma joululaulujen vuoro kun piparkakkuja paistellaan oikein tosissaan.\nPakollinen vapaapäivä tai kaksi tekee hyvää tämän talon molemmille naisille <3\nIloisuutta, luovuutta ja hyvää tuulta,\nLähettänyt M klo 13.02 6 kommenttia: Linkit tähän tekstiin\nIltapuuhat tehtiin täällä tänään. Se valmistui illan tullen ja on mukavan valoisa. Vaikka valkoinen hunnuttaa enenevässä määrin koko kotiamme, täytyy todeta että erityisen hyvin valkoinen sopii hämärään yläkertaan, jonka katto viistää siivut huonetilan molemmilta sivuilta.\nHuomenna täytyy sisustaa <3\nValoisaa viikkoa sateisen syksyn keskelle,\nLähettänyt M klo 22.50 6 kommenttia: Linkit tähän tekstiin\nIlta ihan yksin. Sade rummuttaa edelleen ikkunalaudoilla, jaksoi päivän verran tauota ja malttaa olla surkeuttaan näyttämättä. Koulun pieni näyttötutkinto on saanut vatsan kipeäksi, se jatkuu vielä huomiseen. Ajatukset juuri nyt kuin paksua puuroa, takertelee kurkussa eikä maistu miltään. Ajattelin kutoa, mutta ehkä mahdollisuus pitkään uneen houkuttelee sitäkin enemmän ja ehkä se olisi tarpeen. Olen väsähtänyt unikuvien keskelle kirja kainalossa iltaisin jo liiankin varhain. Pari riviä tekstiä on riittänyt täysin saamaan haukotukset huulille ja painamaan silmäluomet kiinni.\nSopusointu on ollut seinien sisällä. Pieni huone helpotus valmistuu ensi viikolla, kalusteet sinne on jo hankittuna.\nKeskikerroksessa "helpotuksen" työt taasen viipyilevät...\n...ehkä vielä hyvinkin pitkään...\nSuunnitelmien yksityiskohdat vaihtelevat tämän kohdalla vielä, mutta suuntaviivat ovat selvillä. Tiiliseinä lapion takana on ainakin haaveissa säilyttää. Se vain maalataan. Valkoisella. Ehkä.\nLähettänyt M klo 19.26 4 kommenttia: Linkit tähän tekstiin\nLähettänyt M klo 18.28 8 kommenttia: Linkit tähän tekstiin\nAskeleen alla pyörähtelevät rapistuneet vaahteranlehdet. Jossain kaukana näkyy asvaltin pinnassa pyörähtelevät sumurenkaat ja kaukaisuudesta korviin kantautuu katuvalojen varoitusäänet. Syksy lennättää puuskittain oksilla viipyileviä lehtiä ja minä kuljen tuijottaen märkään asvalttiin, ajatuksissani askel kerrallaan. Askeleen ääni on ainoa terävä, sen erotan selvästi. Minä kipuilen vielä ja yritän tomerasti toivotella hyvää matkaa kuumeilulle.\nViime yönä en saanut unta. Aamulla tuntuu väsy vetävän mukanaan ja olen hämmentyneenä tuijottanut koivujen oksilla riippuvia keltaisia lehtiä ja silmäillyt lintujen liikehdintää. Kerrotaan lintujen tietävän, milloin suru valtaa sydänalan ja kertovan viestin niille, jotka ovat sille herkkiä sydämensä avaamaan. Parin sukupolven takaa, on hän piirtänyt kämmeneeni elämänviivan- äitiini, minuun ja lapsiini. Puristan puoliksi valmista neuletta käsissäni enkä saa sitä jatkettua. Kaipaus raivaa jo tilaa sisälläni ja kyynelhetket hunnuttavat ajatuksen virtaa. Tuntuu että säpsähdän jokaista puhelinsoittoa- odottavalle aika on pitkä, luopuminen puristaa, vaikka eihän hetkeä meistä kukaan tiedä...\n...lämmin käsi lohduttaa hiljaa, hakee sohvalla käteni omaansa, puristaa ja silittääkin vähän.\n“Rakkaus ei ole toisessa ihmisessä vaan meissä itsessämme: me herätämme sen. Mutta jotta se heräisi, tarvitsemme toista.”\n<3 ajatuksin, Mari\nLähettänyt M klo 11.34 Ei kommentteja: Linkit tähän tekstiin\n"Lokakuu ja minä alan säilöä itseäni talven varalle."\nTänään aurinko on revennyt kikattelemaan oikein kaikessa kauneudessaan, mutta minä olen vain ollut hiljaisuuden keskellä tekemättä oikein yhtään mitään. Kuumeista päivää olen viettänyt ja omasta seurastani olen nauttinut. Huominen vielä...\nNeule sai aamulla muutaman palmikkokerran lisää pituutta ja sen verran kiipesin ja kurkottelin kaapin perälle, että käteni löysi valosarjan. Valonauhan pyöritin vanhan ikkunankarmin päälle laiskasti roikkumaan ja ajattelin illan hämyssä pistää pistokkeen seinään... ei kai vielä liian aikaista ole?\nLähettänyt M klo 15.54 4 kommenttia: Linkit tähän tekstiin


30.8.2019 15:36 Pirkka Street Basket 2019 on osa Suomen Koripalloliiton ja K-ryhmän päivittäistavaratoimialan Pikkusudet-yhteistyötä, jonka tavoitteena on edistää lasten liikunnallisuutta. Syksyn 2019 kiertueella järjestetään 14 katukoristapahtumaa yhdessä paikallisten seurojen ja K-kauppiaiden kanssa.\nTampereella mukana tapahtumassa oli 200 alakoululaista. Kuvat: Veera Sääski / Koripalloliitto\nSyksyn Pirkka Street Basket -kiertueen ensimmäisen viikon päätöstapahtuma järjestettiin perjantaina Tampereella, Ratinan aukiolla. Mukana tapahtumassa oli 4.-6.luokkalaisia oppilaita lähikouluista. So so smooth, ”chillisti ja tälleen”, Tampere boost, Golden oravat ja 30 muuta joukkuetta pelasivat katukorispelejä viidellä korilla.\nKatukorispelien lisäksi vuoden hauskinta koulupäivää vietettiin tuttuun tapaan muita kannustaen, tanssien ja temppuillen. Katukorispäivään oli valmistauduttu kouluilla selkeästi etukäteen, kun monet joukkueet olivat askarrelleet omien joukkueiden nimillä varustettuja hienoja kannustuskylttejä. Kannustaminen ei rajoittunut kuitenkaan pelkkään kylttien heilutukseen ja kannustushuutoihin, vaan kentän laidalta kaikui myös tasainen rummun pauke.\nRatinan Pirkka Street Basket -tapahtumaa järjestettiin yhteistyössä eri paikallisten tahojen kanssa. Mukana järjestelyissä olivat YMCA Tampere, Yökoris Tampere, K-Supermarket Ratina ja Kauppakeskus Ratina. Tämä oli taas osoitus siitä, että näitä tapahtumia ei saataisi kasaan ilman paikallisia yhteistyökumppaneita.\n29.8.2019 13:47Pirkka Street Basket liikutti alakoululaisia Raumalla 28.8.2019 14:54Vuoden hauskinta koulupäivää vietettiin keskiviikkona Uudenkaupungin torilla


Binar-5S Diesel + ajastinkello + asennustarvikkeet | Korjaamotarviketukku\nBinar-5S Diesel + ajastinkello + asennustarvikkeet\nUuden sukupolven esilämmitinmalli BINAR 5S ! Tämä todella pienikokoinen ja tehokas lämmitin haastaa eurooppalaiset kilpailijansa. Binar 5S on yhtiön oman tuotekehityksen tulos, kyseessä ei ole halpa kopio.\nLämmitin voi toimia pysäköintilämmittimenä ja apulämmittimenä ajon aikana. Tuote on tarkoitettu autoihin maksimikuutiotilavuudeltaan alle 3,5 l, toimii myös äärilämpötiloissa aina -45°С asti.\nEsilämmittimen täydelliseen vakiokokoonpanoon kuuluu lämmitinajastinkello, polttoaine- ja kiertovesipumput ja letkut ja asennussarjan.\nValitse vaihtoehtoinen ohjain\nAjastinkello PU-20 Ajastinkello uudempi malli PU-27 (+75,00 €) GSM-ohjausmoduuli (+120,00 €)\nAjastinkello kuuluu hintaan, GSM-ohjausmoduli lisämaksusta.


Progress Profiles Päätelista Proterminal, 2,7m, 8mm, valkoinen | Netrauta.fi\nValkoinen päätelista Progress Profiles Proterminal on monipuolinen, alumiinista valmistettu lista. Se on yksinkertaisen tyylikäs lista, kun halutaan ratkaisu esimerkiksi laatoituksen kulmalistaksi, joko seinään tai portaisiin. Proterminal-päätelistaa käytetään erilaisten seinä- ja lattiapäällysteiden, portaiden, luonnonkivien ja muiden materiaalien viimeistelyyn. Päätelistaa voidaan myös käyttää erottamaan eri materiaalit toisistaan eli tehdään sauma päätelistalla, jolloin lista muodostaa 3 mm:n sauman. Lista on väriltään valkoinen.


Asiakas on usein väärässä - Kotimaa - Uutiset - MTV.fi\nJulkaistu 25.08.2009 13:09\nPalvelusta valittavan asiakkaan ja asiakaspalvelijoiden käsitykset valituksen aiheellisuudesta poikkeavat usein paljon toisistaan. Tuoreen väitöstutkimuksen mukaan ravintoloiden asiakaspalvelijat pitävät suurta osaa asiakasvalituksista aiheettomina, mutta hyvittävät silti valittavia asiakkaita. - Tarjolijat eivät ala väitellä siitä, onko valitus aiheellinen vai aiheeton. Heillä on normaalirutiinit, miten näissä valitustapauksissa toimitaan. Tarjoilijat pyytävät asiakkailta anteeksi, tarjoavat kahvit tai voivat joissakin tapauksissa antaa alennusta, kuvaa Ritva Höykinpuro, jonka vaitöskirja tarkastetaan huomenna Hanken Svenska handelshögskolanissa.Valitukset tulevat usein samoilta asiakkailta. Asiakkaan tyytymättömyys palveluun koostuu yleensä lukuisista eri tekijöistä, mutta itse valitus pitää sisällään yleensä vain yksittäisen asian. Mainos (uutinen jatkuu alla)\n- Esimerkiksi ravintoloissa ruuan laatu tai hidas palvelu ovat useimmiten valituksen kohteena. Rajat ovat kuitenkin veteenpiirrettyjä. Jonkun asiakkaan mielestä ruuassa voi olla liikaa pippuria, toisen mielestä taas liian vähän. Kyse on makuasioista, Höykinpuro kuvaa.Valitusten arviointia vaikeuttaa Höykinpuron mukaan se, että kokemukset ovat subjektiivisia.- Mikä sitten on hidasta palvelua, ja mitä ei? Jokainen asiakas kokee ajan kulun niin eri tavalla. Lisäksi asiakkailla on yleensä taipumus pyöristää odotusaikaanasa ylöspäin. Saatetaan sanoa, että ruokaa on odotettu jo 30 minuuttia vaikka tosiasiassa aikaa on kulunut 15 minuuttia. Ajat koetaan niin eri tavalla. Asiakaspalvelijat kertovat harvoin kielteistä palautetta eteenpäin, koska he eivät tiedä miten valitukset tullaan yrityksessä huomioimaan.\nKauppatieteiden maisteri Ritva Höykinpurontutkimus perustuu asiakkaiden, asiakaspalvelijoiden, esimiesten ja johtajien kertomuksiin palvelutapahtumista. Tutkimukseen osallistuneilla henkilöillä oli yhteensä noin 400 vuoden kokemus asiakasvalitusten käsittelemisestä.\nNuoret suhtautuvat marihuanaan aiempaa myönteisemmin


Juoksijanomadi: toukokuuta 2016\nLähettänyt Juoksijanomadi klo 19.34 Ei kommentteja:\nPrefontaine Classic 27-28.5.2016\n2016 Prefontaine Classic Poster\nTänään 27.5 juostaan Prefontaine Classic- kisan 10000 metriä USA:ssa, Eugenessa, Oregonin osavaltiossa. Se on lauantaiaamuna Suomen aikaa. Prefontaine Classic on IAAF:n Timanttiliigan osakilpailu ja se on nimetty vuonna 1975 auto-onnettomuudessa kuolleen Steve Prefontainen (1951-1975) mukaan. Prefontaine muistetaan Munchenin olympialaisten 5000 metrin juoksusta, jossa hän taisteli voitosta Lasse Virenin ja Mohammed Gammoudin kanssa. Loppusuoralla vielä Ian Stewart ohitti hänet, joten tuloksena oli neljäs tila. Juoksun ratkaisu on tässä.\nEnnen kohtalokasta autoajeluaan Prefontaine oli voittanut 5000 metrin kilpailun Eugenessa ja kisoissa oli mukana myös joukko USA:ssa matkailevia suomalaisia juoksijoita. Kisan jälkeen illalla pidettiin asiaankuuluvat juhlat (partyt), joihin suomalaiset ja amerikkalaiset urheilijat osallistuivat. Steve Prefontaine poistui juhlista MGB-urheiluautollaan ja ajoi kohtalokkaasti päin kalliota.\nTämänvuotiseen 10000 metrin kisaan on ilmoittautunut kova joukko juoksijoita, joista peräti seitsemän on juossut alle 27 minuutin. He ovat:\nZersenay Tadese ERI 26.37,25\nMo Farah GBR 26.46,57\nImane Merga ETH 26.48,35\nJosphatt Bett KEN 26.48,99\nEmmanuel Bett KEN 26.51,16\nStephen Sambu KEN 26.54,61\nTitus Mbishei KEN 26.59,81\nMo Farah on voittanut kisan kahdesti vuosina 2011 ja 2015 ja on suosikki myös tänä vuonna. Vastus on kuitenkin kova, kuten ennätyslistasta näkee. Sen lisäksi juoksussa on mukana 15 alle 28 minuutin juoksijaa, kovimpina heistä Ibrahim Jeilan ETH 27.02,81 ja Tariku Kenenisan veli Bekele ETH 27.03,24. Mo Farahin voittaessa kisan vuonna 2011 peräti yhdeksän miestä alitti 27 minuutin rajan.\nMiehet juoksevat kympin lisäksi Prefontaine Classicissa myös 5000 metriä ja naiset 5000 metriä ja 3000 metrin esteet. Steve Prefontainea kunnioittaen kisassa on kestävyysjuoksut hyvin edustettuna, mikä poikkeaa muista Timanttiliigan kilpailuista.\nPrefontaine Classic kisat ovat kaksipäiväiset 27-28.5.2016 ja ne näkynevät Suomessa MTV:n maksullisilta kanavilta.\nLähettänyt Juoksijanomadi klo 22.41 1 kommentti:\nSuomen 100+ ja maailman 300+ maratoonarit\nMuutamissa jutuissani olen viitannut kuvien kera tuttuihin suomalaisiin maratoonareihin, joita olen tavannut ja jotka ovat juosseet satoja maratooneja. Näitä ovat mm. Kalevi Saukkonen, Hans Mannstén, Miikka Bäckström ja Anders Colliander. Tutustutaanpa tarkemmin tähän määrämaratonien mielenkiintoiseen maailmaan.\nSuomessa hajyt.net julkaisee maratoonareiden listaa, jotka ovat juosseet vähintään sata maratoonia tai ultrajuoksua eli kyse on 100+ listasta. Sitä ylläpitää Suomen 100+ Maraton Kerho (100mc.fi) ja käytännössä Timo Marjomäki, itsekin tällä hetkellä 400 maratonia juossut mies. Lista löytyy tästä.\nSuomen kymmenen kärkijuoksijaa maratonien määrissä on tällä hetkellä:\nKalevi Saukkonen 1989\nHans Mannstén 1252\nMauri Volama 738\nMiikka Bäckström 731\nRitva Vallivaara-Pasto 700\nRaimo Saarinen 597\nVeikko Ollila 563\nPertti Ryhänen 516\nEsa Nieminen 496\nJuha Kemiläinen 495\nKymmenen parhaan listalle yltää yksi nainen, viidentenä oleva Ritva Vallivaara-Pasto. Koko 100+ listalla on naisia yhteensä 23 ja juoksijoita kaiken kaikkiaan 268. Lista on luonnollisesti hyvin dynaaminen ja sitä päivitetään keskimäärin kerran viikossa.\nSitten löytyy Japanissa ylläpidettävä 300+ lista World Megamarathon Ranking 300+, jossa on kaikki maailman maratoonarit jotka ovat juosseet 300 maratonia (ultrajuoksua) tai enemmän. Tietonsa sivu saa kansallisista tai alueellisista lähteistä, jotka se sitten yhdistää yhdeksi kattavaksi listaksi. Listaa päivitetään kahdesti vuodessa ja se on tässä. Viimeisin päivitys on 31.12.2015 ja sillä hetkellä maailman 10 eniten maratonia (tai ultraa) juossutta henkilöä ovat:\nChristian Hottas Saksa 2382\nSigrid Eichner Saksa 1958\nKalevi Saukkonen Suomi 1944\nHorst Preisler Saksa 1806\nHans-Joachim Meyer Saksa 1602\nLarry Macon USA 1596\nToshiko Watanabe Japani 1473\nJim Simpson USA 1459\nWillem Mutze Hollanti 1423\nHans Mannstén Suomi 1227\nChristian Hottas, Kuva: hottas.myblog.de\nSuomesta Kalevi Saukkonen on maailman listalla sijalla 3 ja Hans Mannstén sijalla 10. Paras nainen on toisena oleva saksalainen Sigrid Eichner ja toinen nainen kympin listalla on japanilainen Toshiko Watanabe sijalla 7. Kaikkiaan 300+ listalla on 489 juoksijaa, joista suomalaisia 23.\nSigrid Eichner, Kuva: 100meilen.de\nKovia ovat nämä määrämaratoonarit. Itse olen juossut vaivoin kaksi maratonia maaliin, joten minusta ei ole heidän uhkaajaksi. Asian voisi kiteyttää siten, että toiset haaveilevat maratoneista ja toiset juoksevat niitä.\nLähettänyt Juoksijanomadi klo 22.47 Ei kommentteja:\nViisi vuotta Samuel Wanjirun kuolemasta\nEilen tuli kuluneeksi tasan viisi vuotta Samuel Wanjirun kuolemasta. Wanjiru voitti ensimmäisenä kenialaisena olympiamaratonin Pekingissä vuonna 2008 ajalla 2.06.32. Aika on edelleen olympiaennätys. Rataennätykset 5000 ja 10000 metrillä hän teki vuonna 2005 ajoilla 13.12,40 ja 26.41,75. Samana vuonna syntyi puolimaratonin ME Rotterdamissa ajalla 59.16. Se on hämmästyttävä saavutus 18-vuotiaalta nuorukaiselta.\nTämän jälkeen Samuel Wanjiru keskittyikin puolimaratonille ja maratonille. Vuodesta 2007 aina kuolemaansa saakka hän teki kovan kisaputken:\n2007: Ras Al Khaimahin puolimaraton 58.53 (ME), Haagin puolimaraton 58.33 (ME), Fukuokan maratonin voitto ajalla 2.06.39.\n2008: Zayedin puolimaratonin voitto Abu Dhabissa ajalla 1.00.33, Granollersin puolimaratonin voitto Espanjassa ajalla 59.26 ja Pekingin olympiamaratonin voitto olympiaennätysajalla 2.06.32.\n2009: Lontoon maratonin voitto ajalla 2.05.10, Chigacon maratonin voitto ajalla 2.05.41 ja juoksi myös Sammy Kitwaran voittaman Rotterdamin puolimaratonin ajalla 1.01.08.\n2010: Keskeytys Lontoon maratonilla ja Chigacon maratonin voitto ajalla 2.06.23.\nKuinka on mahdollista että mies nousee jo 18-vuotiaana ME-juoksijaksi kestävyysmatkalla ja saavuttaa sen jälkeen loistavia tuloksia puolimaratonilla ja etenkin maratonilla, sekä olympialaisissa että kaupunkimaratoneilla, vähän yli 20-kymppisenä? Yksi selitys saattaa olla se että Samuel Wanjiru matkusti Japaniin kouluun ja juoksemaan vuonna 2002. Siellä yhdistyi Keniassa saavutettu kova pohjakunto poikasesta lähtien sekä Japanin kova maratonharjoitus. Tämä varmistui viimeistään silloin kun Wanjiru liittyi Toyotan tiimiin heti koulusta valmistumisen jälkeen vuonna 2005. Tiimiä veti vuoden 1992 olympiamaratonin hopeamies Koichi Morishita.\nSamuel Wanjirusta tuli viimeistään legenda hänen aikaisen kuolemansa jälkeen vuonna 2011. Wanjiru putosi kotinsa parvekkeelta Nyahururussa, Keniassa ja kuoli putoamisesta aiheutuviin vammoihin sairaalassa. Vieläkin on epäselvää, oliko turma onnettomuus, itsemurha vai tappo. Wanjirulla oli kenialaiseen tapaan kolme vaimoa ja lapsia jokaiselle heistä. Viimeisin lapsi syntyi kolmannelle vaimolle hänen kuolemansa jälkeen.\nKolmen vaimon kanssa eläminen ei ole helppoa, vaikka tapa kulttuuriin kuuluukin. Puoli vuotta ennen kuolemaa joulukuussa 2010 poliisi pidätti Samuel Wanjirun ja häntä syytettiin vaimonsa tappouhkauksesta. Häneltä otettiin samalla pois laiton AK-47 rynnäkkökivääri.\nSamuel Wanjiru oli loistava juoksija, joka eli värikkään ja dramaattisen elämän. Elämä päättyi traagisesti.\nLopuksi youtubeen laitettu video, joka kunnioittaa Samuel Wanjirun juoksijan uraa.\nLähettänyt Juoksijanomadi klo 21.48 Ei kommentteja:\nNyt on oltu Suomessa jo viikko. Aloitan Suomi-jakson viime vuoden tapaan Helsingin seudulta. Viikon aikana on totuteltu juoksuun ja mikä on totutellessa, kun lämpötila huitelee 20-25 asteessa. Se on mukava juoksusää verrattuna Thaimaassa matkan lopulla vallinneeseen 35-40 asteen kuumuuteen.\nKatselin juoksukisaa jo viime viikonlopulle. Lohjalla olisi ollut puolimaraton ja sinne piti lähteä, mutta juuri ennen juoksua tulleet jalkavaivat suonenvetoineen karisti mielestä tällaiset ajatukset. Muistissa oli vielä hyvin Cha Amin puolimaraton, jossa takareidet jumittuivat puolimatkan jälkeen. Niinpä Lohja jäi väliin ja katse kohdistui seuraavaan, lyhyempään kilpailuun, Munkinpuistossa juostavaan Self Transcendence - 2 mailia- kisaan, joka oli tänään. Olen juossut kisan vuosittain jo yli 20 vuoden ajan, joten juoksu on tuttu. Juoksussa tapaa myös paljon tuttuja juoksijoita, niin tänäänkin.\nUltrajuoksija Pekka Aalto\nYksi tutuista on Suomen tunnetuimpia ultrajuoksijoita, Ashprihanal Pekka Aalto. Hänen ehkä kovimmat saavutukset tulevat Self Transcendence 3100 mailin kilpailusta New Yorkista, johon hän on osallistunut 13 kertaa ja voittanut niistä kahdeksan, viimeksi kesällä 2015 kisojen ennätysajalla 40 päivää, 9 tuntia, 6 minuuttia ja 21 sekuntia. Hänen suunnitelmissaan on juosta kisa myös tänä kesänä, jolloin osallistumisennätyskin, 14 kertaa, tulisi yksin hänen nimiinsä. Muut saavutukset näkyvät yllä olevasta linkistä.\nToinen juoksukaveri, jonka kanssa tulee kisattua usein ja joka oli paikalla tänään, on Eero Eensalu Virosta. Eero on juossut viime aikoina pitempiä matkoja, joten hän valitteli samaa kuin minäkin eli vauhdin puutetta. Siinä mielessä tämä Munkinpuistossa juostava kisa antaa hyvän harjoituksen kilpailun ohella.\nEero Eensalu Virosta\nKilpailun reitti oli tänään uusi, sillä puistossa jylläävä rakennustyö oli katkaissut ja eristänyt normaalisti käytettävän radan. Aikojen perusteella matka oli tänään jonkin verran ylipitkä. Tulin kolmanneksi sarjassa M60 ajalla 14.13. Viime keväänä juoksin samoihin aikoihin toukokuun alussa perusreitillä noin minuutin kovempaa. Puolet minuutin erosta voi panna pidemmän matkan kontolle, mutta toinen puoli menee kyllä huonomman kunnon piikkiin. Vauhdin puute on selvä syy tähän, joten treeneissä tulee satsata tv-koviin ja vetoihin.\nJuoksunjärjestäjien joukossa oli mukana tuttuun tapaan yksi Suomen parhaista maratonmääräjuoksijoista, nimittäin Miikka Bäckström. Miikka on tällä hetkellä Suomen neljänneksi eniten maratoneja juossut mies, yli 720 maratonilla. Jos terveyttä piisaa niin Miikka tulee tulevina vuosina lisäämään vielä kovasti maratonmääräänsä, sillä hän on kärkimiehistä selvästi nuorin 40 vuoden iällään. Nytkin Miikkan mielessä oli huominen Hassen Megamaraton, johon osallistumisesta hän aikoi tehdä päätöksen aikaisin aamulla.\nMaratoonari Miikka Bäckström\nLähettänyt Juoksijanomadi klo 22.18 Ei kommentteja:\nLähettänyt Juoksijanomadi klo 11.55 Ei kommentteja:


Osta Barbie - Bike with Accessories - Lekmer.fi – Osta lastentarvikkeet verkosta - lekmer.fi\nBarbien oma polkupyörä hauskoille pyöreäretkille. Pyörässä on vaaleanpunainen runko, turkoosi etuhaarukka ja yhteensopivat lokasuojat. Pyörivät polkimet on muotoiltu siten, että Barbien jalat sopivat polkimille. Barbien kädet sopivat ohjaustangon kahvoihin ja pidikkeen avulla nukke istuu satulassa pystyasennossa. Pyöräillessään nukella on päässään turkoosi pyöräilykypärä. Nukke myydään erikseen.\nKoko: 8 x 23 x 30 cm


Leikkipuistojen ja hyvän päivähoidon puolesta\nLähettänyt Petra tammikuuta 18, 2017\nTeimme eilisessä varhaiskasvatuslautakunnassa monta hyvää päätöstä. Päätimme aloittaa kolmen uuden leikkipuistorakennuksen rakennuttamisen: Kotinummen, Brahen ja Lohikäärmepuiston. Olen hyvin iloinen siitä, että leikkipuistojen tilanne huomioitiin laajasti eri kaupunginosissa. Leikkipuistorakennukset ovat Helsingin hieno erityispiirre. Niissä järjestetään tärkeää toimintaa alueen vauva- ja lapsiperheille sekä iltapäivätoimintaa pienille koululaisille. Brahessa, Lohikäärmepuistossa ja Kotinummessa ennen olleita leikkipuistorakennuksia ei voida enää käyttää. Kaikkia uusia puistorakennuksia tarvitaan.\nVuodenvaihteessa mediassa käytiin keskustelua päivähoidon tilanteesta. Kirjoitin asiasta Helsingin Sanomiin. Sain viime syksynä tavallista enemmän huolestuneita yhteydenottoja koskien työntekijöiden kierrättämistä. Syksyllä voimaan tulleen varhaiskasvatusasetuksen mukaan yhtä työntekijää kohden paikalla saa olla enintään seitsemän lasta. Jos päiväkodin aikuiset sairastuvat, tilannetta paikataan siirtelemällä työntekijöitä päivän aikana ryhmästä tai päiväkodista toiseen. Tämä vaarantaa varhaiskasvatuksen laadun ja vaikeuttaa tuen tarpeessa olevien lasten auttamista.\nVarhaiskasvatusvirastolle on kilpailukykysopimuksen vuoksi annettu tehtäväksi tuottaa 1,4 miljoonan euron säästöt, joita kaavailtiin toteutettavaksi muun muassa lisäämällä työntekijöiden kierrättämistä entisestään. Varhaiskasvatuslautakunta otti eilen kantaa, että kaupunginhallituksen tulee seurata, että kilpailukykysopimuksen vuoksi henkilöstön kierrättäminen ryhmästä toiseen ei lisäänny. Kaupunginhallituksen on tunnettava tässä asiassa vastuunsa. Jatkossa meidän on tehtävä töitä sen eteen, että päiväkoteihin saataisiin enemmän vakituista varahenkilöstöä. Lisäksi lautakunta otti eilen kantaa, että kaupunginhallituksen tulee huomioida lapsimäärän todellinen kasvu.\nViimeisenä vaan ei vähäisimpänä: lautakunta lausui esityksestäni, että puhtauspalveluiden päiväkotiapulaisia ei tulisi siirtää palvelukeskus Helsinkiin vaan heidän tulisi jatkossakin olla osa samaa työyhteisöä muun henkilöstön kanssa. Päätös on ilahduttava: lasten kanssa työskentelevien aikuisten ei tulisi vaihtua jatkuvasti.\nTunnisteet: kaupunkitila päivähoito varhaiskasvatus


Syrjinnän tutkiminen on osa rasisminvastaista työtä – THL-blogi\nSyrjinnän tutkiminen on osa rasisminvastaista työtä\nTänä vuonna vietetään tutkitun tiedon teemavuotta ja kuluvalla viikolla jokavuotista rasisminvastaista viikkoa. Mikä olisi siis sopivampi hetki tarkastella tutkimuksen, tutkijoiden ja tutkimuslaitoksen osallistumista rasisminvastaiseen työhön?\nRasisminvastainen viikko on Suomen Punaisen Ristin koordinoima vuosittainen valtakunnallinen rasisminvastainen kampanja Suomessa. Viikko kulminoituu YK:n rasisminvastaiseen päivään 21.3. Vuonna 1966 YK:n yleiskokous julisti tämän päivän kansainväliseksi rotusyrjinnän vastaiseksi päiväksi, ja vastuutti kansainvälistä yhteisöä lisäämään tietoisia ja tavoitteellisia ponnistuksiaan kaiken rotusyrjinnän poistamiseksi.\nRasismilla tarkoitetaan esimerkiksi äidinkieleen, etniseen, kulttuuriseen tai uskonnolliseen taustaan ja vallan epätasaiseen jakautumiseen liittyviä syrjiviä käytäntöjä ja toimintaa. Rasismi voi näyttäytyä myös rakenteissa, kuten työelämässä, koulutuksessa ja tutkimuksessa, syrjivinä toimintatapoina ja prosesseina. Rasismi ja syrjintä vaikuttavat kielteisesti väestöryhmien välisiin suhteisiin, vähentävät luottamusta ja lisäävät turvattomuuden tunnetta sekä riskiä syrjäytymiseen.\nVuonna 1966 YK haastoi koko kansainvälisen yhteisön rasisminvastaiseen työhön. Nyt kampanjaviikollaan Suomen Punainen Risti haluaa haastaa viranomaiset, järjestöt, seurat ja muut yhteisöt mukaan yhteiseen rasisminvastaiseen työhön ja kertomaan miksi ja miten he vastustavat rasismia. THL vastaanottaa haasteen ja heittää sen samalla eteenpäin muille asiantuntijalaitoksille: miten teillä vastustetaan rasismia?\nSuomen Punaisen Ristin haaste rasisminvastaiseen työhön on lyhykäisyydessään kolme askelta: pyrin eroon – puutun – tutustun. Miten THL:n kaltainen suuri valtion tutkimuslaitos voi toteuttaa jotain tällaista?\nPyrimme vaikuttamaan eriarvoisuuden vähenemiseen laadukkaalla tutkimustyöllä\nTutkimuksen teossa rasisminvastaisuus näyttäytyy konkreettisesti syrjinnän ja syrjintäkokemusten, niiden syntymiseen ja vaikutuksiin liittyvien ilmiöiden korkeatasoisessa, ammattimaisessa ja järjestelmällisessä tutkimisessa ja seurannassa.\nLaadukkaiden tietoaineistojen ja niistä tehtyjen korkeatasoisten analyysien avulla voimme havaita epäkohtia ja kohdentaa toimintaa viisaasti yhteiskunnan eri tasoilla – eriarvoisuuden olemassaolon osoittaminen on siis tehokas tapa siihen puuttumisessa. Esimerkiksi väestötutkimusten suunnittelussa on tärkeää huomioida väestön moninaisuus ja raportoida tuloksia väestöryhmittäin, myös risteäviä eroja tarkastellen.\nTiedon laatuun kannattaa panostaa, sillä heikosti toteutettu tutkimus voi johtaa päätöksentekoa ja kehittämistä epätarkoituksenmukaisiin suuntiin.\nPuutumme tarkastelemalla omaa asemaamme tutkijoina sekä tutkimuslaitoksemme rakenteita\nTutkijoina voimme pysähtyä tarkastelemaan omaa asemaamme suhteessa tutkimukseen ja kohderyhmään. Pelkästään käyttämämme sanat luovat todellisuutta ympärillemme. Siksi on tärkeää pureskella käsitteitä ja tietoisesti välttää ulossulkevaa ja toiseuttavaa kieltä sekä purkaa epätarkoituksenmukaisia stereotypioita niiden vahvistamisen sijaan.\nVoimme myös tietoisesti panostaa tutkimusryhmän moninaisuuteen ja tukea ja kouluttaa nuoria tutkijoita moninaisuusnäkökulmia painottaen. Tutkimuslaitoksen on uskallettava tarkastella myös omia rakenteitaan ja luoda turvallinen työympäristö tunnistamalla syrjiviä käytäntöjä omassa toiminnassaan.\nTutustumme moninaisuuteen ja osallistamme tutkittavia\nTutkimusmenetelmien osalta rasisminvastaisuus voi tarkoittaa esimerkiksi yhteiskehittävien tutkimuksellisten mallien käyttöä ja osallistavaa tutkimusotetta. Siinä tutkittavien joukko on osallisena tutkimuksen suunnittelussa, toteutuksessa ja tulosten tulkinnassa, periaatteella: ”ei mitään meistä tai meille ilman meitä”.\nErityisen tärkeää on huomioida ja mahdollistaa niiden osallistuminen, joiden ääni jää yhteiskunnassa herkimmin kuulematta. Tutkijan voi olla hyvä haastaa itseään moninaisuuteen kouluttautumiseen, moninaisempien lähteiden käyttöön ja uusien äänien kuuntelemiseen. Laadukasta tutkimusta tehdään ympäri maailmaa.\nRasisminvastainen työ tutkimuksen keinoin on haastavaa. Tutkija joutuu tekemään monia kompromisseja, kun yhdessä vaakakupissa painaa tarkkojen tutkimuskäytäntöjen noudattaminen tai toisessa taas pyrkimys välttää tutkimuksen kohteen leimaantumista. THL ei ole tässä valmis, mutta askeleemme tähän suuntaan ovat määrätietoisia.\nMiksi rasisminvastainen työ on THL:n kaltaiselle tutkimuslaitokselle tärkeää? Koska syrjivä ajattelu on perustavassa ristiriidassa THL:n arvojen kanssa. Me työskentelemme yhdessä tunnistamiemme ja tunnustamiemme yhdenvertaisuuden, syrjimättömyyden ja inhimillisyyden arvojen kautta.\nMitä ovat sinun ja organisaatiosi arvot? Miten elätte niitä todeksi – tänään?\nLuettu 439 kertaa


Lähes miljoonan euron EU-rahoitus meritekniikan tutkimukseen Aalto-yliopistolle | Tekniikkatalous\nLähes miljoonan euron EU-rahoitus meritekniikan tutkimukseen Aalto-yliopistolle\nMiina Rautiainen, 17.3.2017 13:29\nAalto-yliopiston kolme meritekniikan tutkimushanketta sai alkuvuonna yhteensä lähes miljoonan euron rahoituksen EU:n Horizon 2020 -ohjelmasta.\nHankkeissa kehitetään rakennesuunnittelua helpottavia hitsatuille kerroslevyrakenteille teoreettisia ja laskennallisia palkki- ja laattamalleja, tutkitaan uudenlaisia laivarakenteita sekä edistetään turvallista meriliikennettä arktisella alueella.\nMeritekniikan ja arktisen tekniikan tutkimusryhmään kuuluu seitsemän professoria, yksi kansainvälinen FiDiPro-professori sekä lehtoreita, tutkijatohtoreita ja tohtoriopiskelijoita. Vuosittain meritekniikasta valmistuu 20-30 diplomi-insinööriä.\n”Nykyisten vahvuusalueiden lisäksi tavoitteenamme on laajentaa osaamista jäänmurtajien ja suurten matkustaja-alusten hydrodynamiikkaan sekä jään ja aaltojen vuorovaikutukseen. Tutkimuksessa on katsottava riittävän kauas ja pyrittävä löytämään vastauksia kysymyksiin, joita ei vielä ole edes esitetty”, sanoo professori Pentti Kujala tiedotteessa.\nHorizon 2020 on EU:n tutkimuksen ja innovaatioiden puiteohjelma vuosille 2014-2020, ja siitä rahoitetaan eurooppalaisia tutkimus- ja innovointihankkeita yhteensä lähes 80 miljardilla eurolla. Horizon 2020 -rahoitusmuoto on erittäin kilpailtu, keskimäärin kymmenen prosenttia hakemuksista saa rahoituksen.


Gorgomyte - E-M - Valmistajat Ilmaiset toimitukset Postin noutopisteisiin.\nGorgomyte tarjoaa kokonaisvaltaisen ratkaisun kitaran otelaudan puhdistamiseen. Samalla liinalla voit käsitellä kitaran kaikki metalliosat ja otelaudan. Liinan voi ottaa mukaan lentokoneeseen toisin kuin nestemäisessä muodossa olevat puhdistusaineet. Täydellinen ratkaisu liikkuvalle muusikolle. Gorgomyte on kitarateknikon paras apu ja yrityksen takaa löytyykin kitarateknikko Jim Johnson, joka teki pitkän uran teknikkona Yhdysvalloissa.